laion/Wikipedia-Exotic huggingface dataset:
The Downtown Club

The Downtown Club (varasema nimega The Downtown Athletic Club) on 39-korruseline kõrghoone New Yorgis, mis on endine härrasmeeste liikmesusega spordiklubi ja nüüdne korterelamu. See asub Lower Manhattani lõunatipus aadressil 20 West Street. 158-meetri kõrgune ehitis projekteeriti arhitektuuribüroo Starrett & van Vleck poolt ning valmis aastatel 1929–1930 art déco stiilis. Klubi läks pärast 11. septembri terrorirünnakuid pankrotti, 2005. aastal avati ümbermuudetud hoone uuesti korterelamuna. 2009. aastal määras New York City Mälestusmärkide Säilitamise Komisjon ehitise kaitsealuseks mälestusmärgiks (New York City Landmark). The Downtown Clubi ametlik veebileht The Downtown Clubi kirjeldus ja pildid veebilehel www.nyc-architecture.com
76 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 90. aastad eKr | 80. aastad eKr | 70. aastad eKr | 60. aastad eKr | 50. aastad eKr | ► ◄◄ | ◄ | 79 eKr | 78 eKr | 77 eKr | 76 eKr | 75 eKr | 74 eKr | 73 eKr | ► | ►► 76. aasta eKr oli 76. aasta enne meie ajaarvamist, Vana-Rooma ajaarvamise järgi 678 ab urbe condita. Vana-Rooma konsuliteks olid Gnaeus Octavius ja Gaius Scribonius Curio. ... Alexander Jannaeus, Juudamaa kuningas
77 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 90. aastad eKr | 80. aastad eKr | 70. aastad eKr | 60. aastad eKr | 50. aastad eKr | ► ◄◄ | ◄ | 80 eKr | 79 eKr | 78 eKr | 77 eKr | 76 eKr | 75 eKr | 74 eKr | ► | ►► 77. aasta eKr Vana-Rooma konsuliteks olid Decimus Iunius Brutus ja Mamercus Aemilius Lepidus Livianus. Berenike IV, Egiptuse kuninganna Marcus Aemilius Lepidus, Rooma poliitik
78 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 90. aastad eKr | 80. aastad eKr | 70. aastad eKr | 60. aastad eKr | 50. aastad eKr | ► ◄◄ | ◄ | 81 eKr | 80 eKr | 79 eKr | 78 eKr | 77 eKr | 76 eKr | 75 eKr | ► | ►► 78. aasta eKr Marcus Aemilius Lepidus sai Rooma konsuliks. Ta üritas Sulla reforme tühistada ning ta saadeti Gallia Narbonensise provintsi. ... Lucius Cornelius Sulla, Rooma riigimees ja väejuht
26 Broadway

26 Broadway (tuntud ka kui Standard Oil Building) on 31-korruseline büroopindadega kõrghoone New Yorgis. See asub Lower Manhattani ärikeskuse südames Broadway tänaval Bowling Greeni pargi kõrval. 158,5 meetri kõrgune ehitis projekteeriti arhitektuuribüroode Carrère & Hastings ja Shreve, Lamb & Blake poolt ning valmis aastatel 1921–1928 uusklassitsistlikus stiilis. 1995. aastal määras New York City Mälestusmärkide Säilitamise Komisjon ehitise kaitsealuseks mälestusmärgiks (New York City Landmark). 26 Broadway kõrghoone 2010. aastal Bowling Greeni park Kõrghoone jalam Kõrghoone torniosa 26 Broadway kirjeldus ja pildid veebilehel www.nyc-architecture.com
Tobtok

Tobias Karlsson (sündinud 18. mai 1992 Uppsalas), esinejanimega Tobtok, on Rootsi DJ ja produtsent. ''Reincarnation'' (2012) ''Savanna'' (2014) ''Poolside Miami 2017'' (2017) https://soundcloud.com/tobtok https://www.facebook.com/Tobtok/ https://www.beatport.com/artist/tobtok/201720
Šlienava

Šlienava on küla Leedus Kaunase rajoonis Samylai vallas. Külas on põhikool, raamatukogu ja Samylai kultuurimaja. Šlienavas asub ka kaks kalmistut. Šlienava asub Kaunase veehoidla poolsaarel, vaatamisväärsuseks on sealne aastal 1958 valminud katoliku kirik. Arheoloogiliste uuringute põhjal on selgunud, et Šlienava kohal oli muinasasula juba kolmandal ja teisel aastatuhandel eKr. Kirjalikes allikates mainitakse asulat esimest korda "Marburgi Wigandi kroonikas" (Slawegen), asula oli olemas aastal 1365, mil ristisõdijad selle maha põletasid. Aastal 1376 ristiti Šlienava "tule ja mõõgaga", kokku ristiti seal 500 inimest, neist 205 viidi pärast Preisimaale. XIV sajandi teisel poolel kuulus Šlienava Kęstutisele. Aastal 1387 mainitakse küla nime all Šlavaišuva. Küla mainib ka Hermann Wartbergest, kasutades nimekujusid Salwisawe ja Slawislow. Saksa kroonikates on kasutatud veel nimekujusid Slowiss, Sloasser, Sloaszen. XVI sajandil kuulus sealne mõis Lübneritele. Aastal 1719 ehitati külla kabel. Aastal 1812 peatus külas Prantsuse sõjavägi, surma saanud sõdurid maeti nn Prantsuse kalmistule. Aastail 1940–1944 laiendati vana kabelit, ent aastal 1958 ujutati vana kihelkonna keskus Kampiškės Kaunase veehoidla rajamisel üle ja nii ehitati 1959 Šlienaisse uus kihelkonnakirik. Ka asusid veehoidla rajamisel Šlienavasse ümber paljud üle ujutatud Mozūrai, Naujos Dvareliškėse ja Šilėnai külade elanikud (aastal 1923 oli külas vaid 367 elanikku, aastal 1959 aga juba 710 ja aastaks 1972 oli Šlienava elanike arv kasvanud üle tuhande). Nõukogude ajal oli Šlienava kohaliku kolhoosi keskasulaks. 2011 m. surašymas. Lietuvos statistikos departamentas, vaadatud 28.08.2017. Šlienava. Mažoji lietuviškoji tarybinė enciklopedija, Kd. 3 (R–Ž). Vilnius, Vyriausioji enciklopedijų redakcija, 1971, 419 lk. Küla portaalis vietoves.Lt
Fuller Building

Fuller Building on 40-korruseline büroopindadega kõrghoone New Yorgis. See asub Midtown Manhattani ärikeskuse südames aadressil 41 East 57th Street, Madison Avenue puiestee nurgal. 150 meetri kõrguse ehitise projekteeris arhitektuuribüroo Walker & Gillette. Aastatel 1928–1929 ehitatud hoone on konservatiivses art déco stiilis. Hoone 12 alumist korrust olid planeeritud kunstigaleriideks. 1986. aastal määras New York City Mälestusmärkide Säilitamise Komisjon ehitise kaitsealuseks mälestusmärgiks (New York City Landmark).  Fuller Building – pildid, videod ja helifailid Wikimedia Commonsis
Reincarnation

"Reincarnation" on debüüt-EP Rootsi DJ Tobtokilt. Avaldatud 6. märtsil 2012.
Neveronys

Neveronys on küla Leedus Kaunase rajoonis, Neveronysi valla halduskeskus. Külas on keskkool, raamatukogu ja postkontor. Küla lõunaosa läbib Vilniuse-Kaunase raudteelõik, lääneosa aga Kaunase–Jonava raudteelõik, millel asus nüüdseks suletud Neveronysi raudteepeatus. Aastani 1923 oli praeguse küla kohal kaks küla: Senieji Neveronys ja Naujieji Neveronys. 2011 m. surašymas. Lietuvos statistikos departamentas, vaadatud 28.08.2017. Küla portaalis vietoves.Lt
Karmėlava II

Karmėlava II on küla Leedus Kaunase rajoonis Karmėlava vallas. Küla piirneb Karmėlava aleviga. 2011 m. surašymas. Lietuvos statistikos departamentas, vaadatud 28.08.2017.
Savanna

"Savanna" on Rootsi DJ Tobtoki teine EP. Avaldati 17. november 2014.
Gillender Building

Gillinder Building oli 20-korruseline büroopindadega varane kõrghoone New Yorgis. See asus Lower Manhattani ärikeskuse südames Wall Streeti ja Nassau Streeti tänava nurgal. See lammutati 1910. aasta aprillist juunini, et teha ruumi praeguse Bankers Trust Company Buildingu ehituseks. The New York Times mainis, et see oli esimene kord, kui kõrghoone lammutati selleks, et ehitada selle asemele kõrgem ja suurem. 83 meetri kõrguse ehitise projekteerisid arhitektid Charles I. Berg ja Edward H. Clark ning see valmis aastatel 1896–1897 uusbarokses beaux-arts'i stiilis. Hoone põhiplaan oli ainult 7,9 m × 22,3 m. Tornitipp ja ülemised korrused Kõrgemad astmed Keskmised osad Alumised osad Lõplik lammutamine
Ramučiai

Ramučiai on küla Leedus Kaunase rajoonis Karmėlava vallas. Küla asub Kaunase lennujaama lähistel, merepinnast 73 meetri kõrgusel. Külas asuvad kool (Karmėlava gümnaasiumi filiaal), raamatukogu ja kultuurikeskus. Zverza ojal asub 0,068 km² suurune Ramučiai paisjärv. Külas asub Esimeses maailmasõjas langenud sõdurite matmispaik. Nende haudadele püstitati aastal 1915 kolmest ristist koosnev mälestusmärk. Küla hakkas kasvama pärast Leedu taasiseseisvumist - veel aastal 1986 oli seal üksnes 740 elanikku. Paisjärv Peatänav 2011 m. surašymas. Lietuvos statistikos departamentas, vaadatud 28.08.2017. Ramučiai. Tarybų Lietuvos enciklopedija, Kd. 3 (Masaitis-Simno). – Vilnius: Vyriausioji enciklopedijų redakcija, 1987. 501 lk. Küla portaalis vietoves.Lt
Poolside Miami 2017

"Poolside Miami 2017" on Tobtoki koostatud DJ mikside ja remikside album. Kaasa teevad väga paljud artistid. Tobtoki enda miksitud pala juhatab albumi sisse.
New York World Building

The New York World Building (teati ka nimega Pulitzer Building) oli 20-korruseline büroopindadega varane kõrghoone New Yorgis. See asus Lower Manhattani ärikeskuse südames aadressil 53-63 Park Row, New Yorgi raekoja läheduses. See oli tänapäevaks tegevuse lõpetanud ajalehe The New York World peakontor. Hoone lammutati linna moderniseerimise käigus 1955. aastal, et teha ruumi Brooklyn Bridge'i sillale viivatele autode jaoks mõeldud kaldteedele. 1966. aastal lammutati selle kõrval asunud teine ajalehepeakontor New York Tribune Building. Endisest Park Row' ajalehetoimetuste kvartalist on säilinud vaid New York Times Building. Aastail 1889–1890 valminud 94,18 meetri (lipuvardaga 106,6 meetrit) kõrguse ehitise projekteeris arhitekt George Browne Post uusbarokses stiilis, mida teatakse kui beaux-arts. Valmimise järel oli see Illinoisi osariigi kapitooliumi järel teine kõrgeim hoone Põhja-Ameerikas ning ühtlasi järgnevad neli aastat kõrgeim ehitis New Yorgis. Sellest sai linna esimene hoone, mis ületas kõrguselt Trinity Churchi kirikutorni (87 m), mis oli linnapildis domineerival kohal. Park Row Terminal New York World Buildingu hoone kirjeldus ja pildid veebilehel www.nyc-architecture.com
Rücker

Rücker on Rothenburgist pärit Baieri ja Liivimaa aadlisuguvõsa. Rückerite kohta on esimesi teateid 1391. aastast, mil Rothenburgis mainitakse linnakodanik Hiltprant Rückerit. Edaspidi kuulusid nad sagedasti selle vabalinna raadi. Suguvõsaliin algab raehärra Johann Rückeriga (suri 1514). 1689. aastal said vennad Daniel Rücker (1644−1709), Johannes Michael Rücker (1653−1712) ja Jeremias Friedrich Rücker (1655−1703) Püha Rooma keisrilt aadlitiitli (rüütlid). Järeltulijaid oli neist ainult keskmisel vennal. 1854. ja 1857. aastal tunnustas Baieri kuningas perekonna aadlitiitlit ja 1857. aastal immatrikuleeriti nad Baieri rüütelkonda. 1757. aastal Rogosisse koduõpetajaks tulnud Ludwig Nikolaus Rücker (1735−1791) rajas suguvõsa Liivimaa liini. 1772. aastal valiti ta Kolga-Jaani pastoriks. See ametikoht oli katkematult suguvõsa käes kuni 1879. aastani. Tema poeg Franz Ludwig Rücker (1769−1860) tõsteti 1841. aastal Püha Stanislavi ordeni alusel Vene pärusaadlikuks. Viimase poeg Otto Georg von Rücker (1810−1878) omandas 1858. aastal Unipiha mõisa ja moodustas sellest 1877. aastal fideikomissi. Viimane mõisnik Edgar Otto von Rücker (1862−1937) võeti 1911. aastal Liivimaa rüütelkonna matriklisse. Daniel Rücker (1605−1665), Rothenburgi superintendent ja Rothenburgi konsistooriumi president Daniel von Rücker (1644−1709), Rothenburgi bürgermeister, Püha Rooma keisri nõunik Johann Michael von Rücker (1653−1712), teoloogiadoktor, Windsheimi superintendent Christian Friedrich von Rücker (1689−1763), Windsheimi bürgermeister Johann Conrad Rücker (1691−1778), õigusteaduse doktor, Leideni ülikooli õigusteaduse professor, Leideni ülikooli rektor Ludwig Nikolaus Rücker (1735−1791), Kolga-Jaani pastor Georg Wilhelm von Rücker (1736−1805), ülemkohtunik, Windsheimi bürgermeister Franz Ludwig von Rücker (1769−1860), Vene pärusaadlik (1841), Kolga-Jaani pastor, Viljandi praost Carl Gottlieb Rücker (1778−1856), kartograaf Georg Friedrich Wilhelm Samuel von Rücker (1803−1870), filosoofiadoktor, gümnaasiumiprofessor August Wilhelm Rücker (1805−1881), Kolga-Jaani pastor Genealogisches Handbuch der baltischen Ritterschaften. Teil: Livland. Bd. I. Görlitz: Verlag E. U. Starke, 1929, lk 280. Von Ruecker, Rücker, Rucker GENEALOGY. Gothaisches Genealogisches Taschenbuch der Briefadeligen Häuser. Achter Jahrgang. Gotha: Justus Perthes, 1914, lk 782. Die evangelischen Prediger Livlands bis 1918. Köln-Wien: Böhlau Verlag, 1977. Nr 1562. Die evangelischen Prediger Livlands bis 1918. Köln-Wien: Böhlau Verlag, 1977, lk 123. Genealogisches Handbuch der baltischen Ritterschaften. Teil: Livland. Bd. I. Görlitz: Verlag E. U. Starke, 1929, lk 279. Stryk, Leonhard von. Beiträge zur Geschichte der Rittergüter Livlands. Erster Teil. Der estnische District. Dorpat: Druck von C. Mattiesen, 1877, lk 107. Genealogisches Handbuch der baltischen Ritterschaften. Teil: Livland. Bd. I. Görlitz: Verlag E. U. Starke, 1929, k 279. Genealogisches Handbuch der baltischen Ritterschaften. Teil: Livland. Bd. I. Görlitz: Verlag E. U. Starke, 1929. Lk 279-281. Gothaisches Genealogisches Taschenbuch der Briefadeligen Häuser. Achter Jahrgang. Gotha: Justus Perthes, 1914. Lk 782-785 [1].
Birutė (Kaunas)

Birutė on Kaunase linnaosa, mis asub linna lõunaosas Aleksotase valla territooriumil. Varem on see kandnud ka nime Naujoji Freda. Birutė piirneb läänes Kazliškiai linnaosaga ja põhjas Fredaga, idas lahutab Jiesia jõgi Birutėt Panemunė vallast. Linnaosa ulatub Nemunase jõeni. Linnaosa maadel asus varem kaks küla: linnaosa loodepoolsemas osas asus Birutė I, kagus aga Birutė II. Esimeses külas asus Esimese maailmasõja eel Naujoji Freda mõis. Külad liideti Kaunasega aastal 1949. Linnaosas asub Elisabethi nunnaklooster, linnaosa piiridesse jääb osaliselt ka Seniava kalmistu. Linnaosa idaosas Jiesia jõe ääres asub Jiesia asum. Jiesia jõe ääres asub Napoleoni mäeks kutsutud Jiesia linnamägi, mis asutati esimesel aastatuhandel eKr. Linnuse jalamil asus muinasasula, mille kultuurikiht ulatub välja XVII sajandisse. Aastal 1812 peatusid Jiesias Prantsuse väed, toona seal asustust ei olnud. Legendi kohaselt olevat linnamäel ööbinud Napoleon I, seetõttu kannab linnamägi rahvasuus Napoleoni mäe nime. Tänapäeval on selle ümbrusse loodud Jiesia maastikukaitseala. Linnamägi ja muinasasula on muinsuskaitse all. Napoleoni küngas Nunnaklooster Vaade Nemunaselt Jiesia linnamäele „Jiesios piliakalnis su gyvenviete“. Lietuvos Respublikos kultūros vertybių registras.
Rohujahu

Rohujahu on loomasööt, mis on valmistatud kuivatatud ja peenestatud rohust. Enamasti valmistatakse rohujahu noorest, varases kasvufaasis rohust. Rohujahu sisaldab palju proteiini ja karoteeni, selle toiteväärtus on lähedane haljassööda toiteväärtusele. Eesti Maaülikool. Põllumajandusloomade söötmisel kasutatavad söödad ja nende toiteväärtus. Rohukuivised
Kristo Toots

Kristo Toots (sündinud 26. septembril 1977 Põlvas) on Eesti näitleja ja lavastaja. Ta on lõpetanud 2001. aastal Eesti Humanitaarinstituudi II lennu näitlejameisterlikkuse erialal (juhendaja prof. Lembit Peterson). 2016. aasta mais oli ta neljanda võrokeelse laulu- ja rahvapeo "Uma Pido" lavastaja. Kristo Toots miksteater.ee "Neljanda Uma Pido lavastaja on Kristo Toots" - Kultuur - Põlvamaa portaal 19.11.2014
Freda

Freda (poola keeles Freda) on Kaunase linnaosa, mis asub linna keskosas Aleksotase valla territooriumil Nemunase kaldal. Freda piirneb lõunas Birutė linnaosaga ja läänes Aleksotasega, üle Nemunase viib sild Centrase valda. Nemunase kaldal asub tööstuspiirkond Žemojoji Freda, kus asuvad raudbetoonitehas, teraviljakombinaat ja veel palju tööstusettevõtteid. Seal asub ka Kaunase vanasadam. Kõrgemal asub Aukštoji Freda, kus asuvad Kaunase botaanikaaed, Freda kalmistu ja Freda lennuväli. Piirkond kuulus XVII sajandi teisel poolel Pacidele. Krzysztof Zygmunt Pac andis selle Lodovico Fredole, kelle järgi paikkond ka oma nime sai. Hiljem kuulus paikkond Godlewskitele, kes ehitasid välja Freda mõisa hoonetekompleksi. Kolmandal Poola jagamisel läks Freda Preisimaa valdusse, Napoleoni tegevuse tagajärjel sai sellest aga Varssavi hertsogiriigi osa, mille likvideerimise järel hakkas Freda kuuluma Venemaale. Aastal 1862 valmis üle Nemunase jõe viiv raudteesild ja Fredat hakkas läbima Vilniuse ning Königsbergi vaheline raudtee. Aastal 1880 rajati Freda kalmistu. Kaunase kindluse rajamise järel piirkond sõjaväestati, aastal 1891 ehitati sinna suurtükiväelaste tarbeks õigeusu kirik. Aastal 1919 ehitati Fredasse Leedu lennuväe tarbeks remonditöökoda, selle juurde rajati aga lennuväli. Töökojas valmistati ka lennukeid ja loodi uusi lennukimudeleid (mark ANBO). Nõukogude ajal läks see Punaarmee käsutusse. 1970. aastatel spetsialiseerus töökoda kopterite remondile; sellega tegeleb töökoda ka tänapäeval. Aastal 1923 rajati Freda mõisa parki Kaunase botaanikaaed. Aastal 1951 sai Freda raamatukogu. Õigeusu kirik Freda veetorn, varasem Kaunase Vanasadama majakas Endine kasarmuhoone Fredas Freda Poola geograafilises sõnastikus.
Mahastī

Mahasti (pärsia keeles مهستی‎; 16. novembril 1946 Kermānshāh, Iraan – 25. juunil 2007 Santa Rosa) oli Iraani ja Ameerika Ühendriikide laulja. Ta võttis esinejanime luuletaja Mahsatī järgi. Mahasti (Iranian.com)
Lennuk (Eesti Üliõpilaste Seltsi paat)

Lennuk oli Eesti Üliõpilaste Seltsi paat Tartus Emajõel. 1883. aastal kinkis Julius Mõtus oma paadi Eesti Üliõpilaste Seltsile, kes selle tänuga vastu võttis ja Aleksander Mohrfeldti kapteniks valis. Paadile heisati isegi sini-must-valge lipp, kuid täpsustamata põhjustel ainult korraks. 1886. aastal värviti paat kolmevärviliseks: veealune osa valgeks, veepealne osa mustaks ja siniseks. 1889. aastal otsustas selts paadi maha müüa ja 1891. aastast puuduvad tema kohta andmed. Eesti Üliõpilaste seltsi ajalugu
Sudža rajoon

Sudža rajoon (vene keeles Суджанский район) on 2. järgu haldusüksus (munitsipaalrajoon) Venemaal Kurski oblasti edelaosas. Rajooni keskus on Sudža linn. Rajoon piirneb põhjas Lgovi rajooniga, kirdes Bolšoje Soldatskoje rajooniga, kagus Belaja rajooniga, lõunas Sumõ oblastiga (Ukraina) ja läänes Korenevo rajooniga. Rajooni pindala on 996 km². Elanike arv oli 2012. aastal 26 526, 2007. aastal 29 273 ja 2002. aastal 31 466. Sudža rajoonis on 82 asulat, mis kuuluvad ühe linnaasunduse (Sudža linna) ja kuueteistkümne külaasunduse koosseisu. Rajooni tähtsamad jõed on Sudža, Psjol, Snagost, Vorobža, Ivnitsa, Loknja, Malaja Loknja, Smerditsa, Ržava, Olešnja ja Konopelka. Alates 2024. aasta augustist on enamik rajooni Ukraina poolt okupeeritud. Q126683534
Savielly Tartakower

Savielly Tartakower (poola Ksawery Tartakower; prantsuse Xavier Tartakover; 22. veebruar 1887 Rostov – 4. veebruar 1956 Pariis) oli Austria juudi päritolu Poola ja Prantsusmaa maletaja. Ta oli 20. sajandi esimese poole üks tugevamaid maletajaid. Kui 1950. aastal hakkas FIDE välja andma rahvusvahelise suurmeistri tiitlit, siis oli ta üks nendest 27 maletajast, kes selle nimetuse esimestena pälvisid. Ta oli silmapaistev maleteoreetik ja -literaat. Tema 1920.–1930. aastatel kirjutatud maleraamatud on populaarsed veel ka 21. sajandil. Hüpermodernism
Alexander Sangernebo

Alexander Sangernebo (18. aprill 1852 vkj Vana-Pornuse mõis, Halliste kihelkond – 22. jaanuar 1930) oli Eestist pärit ameerika kujur, kes on tuntud peamiselt oma Indianapolise esindushoonete fassaade kaunistavate terrakotast valmistatud taiestega. Alexander Sangernebo õppis kunsti Peterburis, Hamburgis ja Pariisis École des arts décoratifs'is. Alexander Sangernebo terrakotaskulptuuride ja bareljeefidega on kaunistatud terve rida Indianapolise esindushooneid ja esinduslikke eramuid, muuhulgas: Indanapolise raudteejaama esikülg Athenæum (Das Deutsche Haus) Murat Temple Indiana Theatre Columbia Club (suurnike kogunemiskoht) rahvuskaardi relvalao hoone (National Guard Armory) hotellid Claypool, Lincoln ja Severin kaubamajad Ayres ja Block kinod Indiana ja Lyric keskkoolid Shortridge, Manual, Washington ja Crispus Attucks pangahooned Railroadmen ja Fletcher St. Mary kirik, St. Joan of Arci kirik ja Esimene baptisti kirik Haas, Ain. 1994. "Eestlased Indianapolises." Akadeemia 1984:1824–1825. Bodenhamer, David J. ja Robert G. Barrows (toim.). The Encyclopedia of Indianapolis. Bloomington: Indiana University Press, 1218. (ISBN 0-253-31222-1) 3. Saaga: <a href="http://www.ra.ee/dgs/_purl.php?shc=EAA.1275.1.524:565?1223,351,766,235,0">Saaga EAA.1275.1.524:565?1223,351,766,235,0</a> 4. Saaga : <a href="http://www.ra.ee/dgs/_purl.php?shc=EAA.1275.1.553:92?213,898,1018,53,0">Saaga EAA.1275.1.553:92?213,898,1018,53,0</a> 5 Alexander Sanfernebo Genis: https://www.geni.com/people/Alexander-Sangernebo/6000000016298006851 6. Onomastika > Nimene panemine > Sangernebo: http://www.ra.ee/apps/onomastika/index.php/et/nimepanek/searchNimepanek?norm=sangernebo&q=1 Sangernebo: seda perekonnanime anti ainult Pornuse vallas Halliste kihelkonnas umbes aastal 1825.
Järveotsa maastikukaitseala

Järveotsa maastikukaitseala on kaitseala Pärnu maakonnas Saarde vallas Jäärja külas, mille eesmärk on kaitsta vanade loodusmetsade, vanad laialehiste metsade, soostuvate ja soo-lehtmetsade ning siirdesoo- ja rabametsade elupaigatüüpe ja kaitsealuseid linnuliike. Kaitseala hõlmab Järveotsa järve ja seda ümbritsevaid metsi. Kaitseala maismaa pindala on 24,2 ha, veekogude pindala 3 ha. Kaitsealustest lindudest elavad kaitsealal valgeselg-kirjurähn, laanepüü ja vööt-põõsalind. Kaitseala on moodustatud Pärnu Maakonnavalitsuse 12. juuli 1991. a määrusega kaitse alla võetud Järveotsa tammiku baasil. Järveotsa maastikukaitseala kaitse-eeskiri, RT I 2007, 12, 67 Järveotsa maastikukaitseala Eesti looduse infosüsteemis Järveotsa maastikukaitseala kaitsekorralduskava 2012–2021 Järveotsa maastikukaitseala kaart
Stepanida Borissova

Stepanida Iljinitšna Borissova, sünninimi Stepanida Semjonova, (vene keeles Степанида Ильинична Борисова; sündinud 15. aprillil 1950 Megino-Kangalassõ rajoonis Jakuudi ANSV-s) on jakuudi näitleja ja laulja, Venemaa rahvakunstnik. Tema eestvedamisel loodi Olongho Teater. Ta on Olongho teatri näitlejastuudio kunstiline juht ning on teinud mitu lavastust. Pärast Štšepkini-nimelise Kõrgema Teatrikooli lõpetamist 1974. aastal töötab ta näitlejana Oiunski-nimelises Sahha akadeemilises teatris. Lauljana viljeleb ta folkmuusikat. Seejuures kasutab ta jakuudi laulule iseloomulikku laulutehnikat toiuk. Alates 1990. aastatest on ta folkrokklauljana käinud paljudel gastrollidel Euroopa, Ameerika ja Aasia riikides ning osa võtnud etnomuusika festivalidest Hiinas (1996), Berliinis (2002), Jaapanis (2002) ja Suurbritannias (2004). 2009. aastal mängis ta Andrei Borissovi lavastatud mängufilmis "Taina Tšingis Haana" ("Тайна Чингис Хаана") Tšingis-khaani ema Oeluni rollis. 1988 – Jakuudi ANSV Oiunski-nimeline riiklik preemia 1993 – Venemaa Föderatsiooni teeneline kunstnik 2001 – Sahha (Jakuutia) Vabariigi rahvakunstnik 2003 – Kuldse Maski nominent – kategoorias "parim naisroll sõnalavastuses" 2005 – Venemaa Föderatsiooni rahvakunstnik 2007 – Kuldse Maski nominent – kategoorias "parim naisroll sõnalavastuses" 2010 – Kuldse Maski nominent – kategoorias "parim naisroll sõnalavastuses" Tema abikaasa on teatrilavastaja Andrei Borissov. Борисова Степанида Ильинична. sakhatheatre.ru Женщина-Космос. Intervjuu Stepanida Borissovaga. archive.is, 7. november 2009
Mare Kalam

Mare Kalam (kuni 1959 Mare Eimre; sündinud 2. veebruaril 1939 Tallinnas) on Eesti motosportlane. Ta lõpetas 1957. aastal Tallinna 4. Keskkooli ja 1966. aastal Linnakutsekooli nr 4. 1957. aastal alustas ta treeninguid Spartaki motoklubis, tema treener oli Virve Laur. Aastatel 1959–1961 võitis ta Eesti NSV meistrivõistlustel ringrajasõidus medaleid. 1962. aastal sai ta Nõukogude Liidu meistrivõistlustel ringrajasõidus 5. koha. 1966. aastal võitis ta Nõukogude Liidu võistkonnas Rahvusvahelise Mootorrattaspordiliidu (FIM) rallil esikoha. Töötanud juuksurina, alates 1993. aastast OÜ Vesilaine juhatuse liige. 1962 – NSV Liidu meistersportlane Tema abikaasa oli motosportlane Ants Kalam ja tütar on motosportlane Meeli Kalam. Biograafia ESBL-is (vaadatud 30. august 2017) Biograafia ESBL-is
Uruguay riigipeade loend

Uruguay riigipeade loend loetleb Uruguay riigipead alates esimese põhiseaduse jõustumisest 1830. aastal.
Kommunismiehitaja

Kommunismiehitaja (aastatel 1950–1962 Kommunismi Ehitaja) oli ajaleht, mis ilmus Saaremaal; EKP Kingissepa Rajoonikomitee ja Kingissepa Rajooni Rahvasaadikute Nõukogu häälekandja. Ajalehe esimene number ilmus 6. novembril 1950. Selle eelkäijaks oli ajaleht Saarte Hääl. Ajaleht ilmus 3 korda nädalas. 18. juunist 1988 ilmus ajaleht taas nime Saarte Hääl all. ... 1959–1962 Erni Lõbu ... Eesti rahvusbibliograafia. Kommunismiehitaja[alaline kõdulink] "Aili Kokk. Saarte Hääl tuleb taas. Saarte Hääl, 4. mai 2010". Originaali arhiivikoopia seisuga 30. august 2017. Vaadatud 30. augustil 2017.